CELEX: 31985R0597
Language: el
Date: 1985-03-07 00:00:00
Title: Κανονισμός (ΕΟΚ) αριθ. 597/85 της Επιτροπής της 7ης Μαρτίου 1985 για τροποποίηση του κανονισμού (ΕΟΚ) αριθ. 2814/84 όσον αφορά το ποσό των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς

Avis juridique important

|

31985R0597

Κανονισμός (ΕΟΚ) αριθ. 597/85 της Επιτροπής της 7ης Μαρτίου 1985 για τροποποίηση του κανονισμού (ΕΟΚ) αριθ. 2814/84 όσον αφορά το ποσό των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς  

Επίσημη Εφημερίδα αριθ. L 068 της 08/03/1985 σ. 0021 - 0021 Ισπανική ειδική έκδοση: Κεφάλαιο 03 τόμος 33 σ. 0255  Πορτογαλική ειδική έκδοση : Κεφάλαιο 03 τόμος 33 σ. 0255 

***** ΚΑΝΟΝΙΣΜΟΣ (ΕΟΚ) αριθ. 597/85 ΤΗΣ ΕΠΙΤΡΟΠΗΣ  της 7ης Μαρτίου 1985  για τροποποίηση του κανονισμού (ΕΟΚ) αριθ. 2814/84 όσον αφορά το ποσό των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 12 παράγραφος 2,  Εκτιμώντας;  ότι το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3536/84 (4), καθορίζει το ποσό της εγγύησης για τα πιστοποιητικά που αφορούν τα προϊόντα τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 του Συμβουλίου (5)·  ότι με τον κανονισμό (ΕΟΚ) αριθ. 2814/84 της Επιτροπής (6), αυξήθηκε, προσωρινά, το ποσό των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς· ότι τα ποσά αυτά είναι προς το παρόν πολύ χαμηλά για τις εισαγωγές των σιτηρών βάσης, δεδομένων των διακυμάνσεων των τιμών στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εισαγωγής·  ότι είναι, λοιπόν, σκόπιμο να αυξηθούν εκ νέου, προσωρινά, τα ποσά των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς· ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 2814/84·  ότι οι παρούσες διατάξεις δεν επηρεάζουν τα πιστοποιητικά εισαγωγής για τα οποία η αίτηση προκαθορισμού της εισφοράς υποβλήθηκε πριν από την έναρξη ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2814/84 αντικαθίσταται από το ακόλουθο κείμενο:  «Άρθρο 2  Κατά παρέκκλιση του άρθρου 12 παράγραφος 1 στοιχείο β) του κανονισμού (ΕΟΚ) αριθ. 2042/75, για τα πιστοποιητικά εισαγωγής που αφορούν προκαθορισμό της εισφοράς και εκδίδονται, κατά την ένοια του άρθρου 21 παράγραφος 1 του κανονισμού (ΕΟΚ) αριθ. 3183/80 της Επιτροπής (1), από τις 8 Μαρτίου έως τις 31 Ιουλίου 1985, το ποσό της εγγύησης είναι:  - 16 ECU ανά τόνο για τα προϊόντα που υπάγονται στις κλάσεις και διακρίσεις 10.01 Β Ι, 10.01 Β ΙΙ, 10.02, 10.03, 10.04, 10.05 Β και 10.07 του Κοινού Δασμολογίου,  - 3,63 ECU ανά τόνο για τα υπόλοιπα προϊόντα.  (1) ΕΕ αριθ. 338 της 13. 12. 1980, σ. 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 330 της 18. 12. 1984, σ. 12.  (5) ΕΕ αριθ. L 166 της 25. 6. 1976, σ. 1.  (6) ΕΕ αριθ. L 264 της 5. 10. 1984, σ. 14.